ΓΡΑΠΤΗ ΕΡΩΤΗΣΗ P-2798/00

υποβολή: Jules Maaten (ELDR) προς την Επιτροπή

(4 Σεπτεμβρίου 2000)

Θέμα: Έκθεση της ΠΟΥ για την αήθη άσκηση επιρροής από την καπνοβιομηχανία

1. Στις 2 Αυγούστου δημοσιεύθηκαν τα πορίσματα της ανεξάρτητης επιτροπής εμπειρογνωμόνων για την έκθεση σχετικά με τα έγγραφα της καπνοβιομηχανίας και την Παγκόσμια Οργάνωση Υγείας (ΠΟΥ). Τα πορίσματα αυτά που δείχνουν ότι οι εταιρίες καπνού αντιτάχθηκαν στα μέτρα της ΠΟΥ για την καταπολέμηση του καπνίσματος οργανώνοντας, μεταξύ άλλων, εκδηλώσεις για να αποσπάσουν την προσοχή από τα προβλήματα δημόσιαςγείας που θέτει η κατανάλωση καπνού, επιχειρώντας να μειώσουν τα κονδύλια που προορίζονται για τον έλεγχο της κατανάλωσης καπνού, εξεγείροντας άλλες οργανώσεις του ΟΗΕ εναντίον της ΠΟΥ, διαστρεβλώνοντας τα αποτελέσματα σημαντικών επιστημονικών μελετών για τον καπνό, καιποσκάπτοντας το κύρος της ΠΟΥ ως θεσμού. Προτίθεται η Επιτροπή να εξετάσει την έκθεση αυτή στο πλαίσιο της επιτροπής τηςψηλού επιπέδου για τη δημόσιαγεία (η οποία απαρτίζεται από ιατρούς-συμβούλους), προκειμένου να συντονίσει την αντίδραση των κρατών μελών όσον αφορά τις συστάσεις της έκθεσης;

2. Υπό το φως της μελέτης αυτής για την ΠΟΥ, τι μέτρα έχει λάβει η Επιτροπή για να εξασφαλίσει ότι αμειβόμενοι σύμβουλοι της καπνοβιομηχανίας δεν κατέχουν θέσεις επιρροής μέσα στην Ευρωπαϊκή Επιτροπή, ή ότι οιπάλληλοί της δεν έχουν δεχθεί εκφοβισμούς από την καπνοβιομηχανία ή από τους εκπροσώπους της; Προτίθεται να λάβει πρόσθετα μέτρα στο μέλλον;

3. Η ΕΕ διαδραματίζει σημαντικό ρόλο όσον αφορά τη νομοθεσία για τον καπνό και εκπροσωπώντας τα 15 κράτη μέλη στις συζητήσεις σχετικά με τη Σύμβαση Πλαίσιο για την Καταπολέμηση της Κατανάλωσης Καπνού (FCTC) στο πλαίσιο της ΠΟΥ. Συμφωνεί η Επιτροπή ότι εάν τέτοιου είδους πρακτικές έλαβαν χώρα όσον αφορά την ΠΟΥ, είναι πιθανόν να ισχύει το ίδιο όσον αφορά την Ευρωπαϊκή Επιτροπή ή τα θεσμικά όργανα της ΕΕ γενικότερα;

4. Λαμβάνονταςπόψη τις σοβαρές περικοπές προσωπικού και πιστώσεων όσο και τις γενικότερες μειώσεις στιςπηρεσίες τις Επιτροπής που ασχολούνται με τον έλεγχο της κατανάλωσης καπνού, μπορεί η Επιτροπή να μας δώσει έναν πίνακα που να δείχνει τις περικοπές που πραγματοποιήθηκαν από την έναρξη του πρώτου Προγράμματος Η Ευρώπη Κατά του Καρκίνου και να μας βεβαιώσει ότι οι περικοπές αυτές δεν οφείλονται σε κατάχρηση επιρροής εκ μέρους της καπνοβιομηχανίας όπως αποδείχθηκε στην περίπτωση της ΠΟΥ;

5. Με ποιο τρόπο έλαβε η Επιτροπή τις αποφάσεις της σχετικά με τους πόρους που διατέθηκαν για τις πολιτικές ελέγχου της κατανάλωσης καπνού, και ποιες πιστώσεις έχουν διατεθεί από την εφαρμογή του πρώτου προγράμματος Η Ευρώπη Κατά του Καρκίνου μέχρι σήμερα;

6. Δέχεται η Επιτροπή, εν όλω ή εν μέρει, την άποψη της Εξεταστικής Επιτροπής για την Υγεία της Βουλής των Κοινοτήτων του ΗΒ, ότι οι πιστώσεις που διατέθηκαν για τον έλεγχο της κατανάλωσης καπνού στην Ευρωπαϊκή Επιτροπή είναι εντελώς ασήμαντες και τι μέτρα πρόκειται να λάβει για να επανορθώσει;

Απάντηση του κ. Byrne εξ ονόματος της Επιτροπής

(11 Οκτωβρίου 2000)

1. Ο συντονισμός της τοποθέτησης των κρατών μελών σχετικά με θέματα εθνικής αρμοδιότητας, που προκύπτουν στο πλαίσιο της Παγκόσμιας Οργάνωση Υγείας, έγκειται στην αρμοδιότητα της Προεδρίας του Συμβουλίου. Συνεπώς θα είναι καλύτερα μια τέτοια συζήτηση να διοργανωθεί από την Προεδρία.

2.-3. Η Επιτροπή δεν γνωρίζει την ύπαρξη συμβούλων της βιομηχανίας καπνού που απασχολούνται από την Επιτροπή στον τομέα της δημόσιαςγείας και μπορεί να διαβεβαιώσει το αξιότιμο μέλος του Κοινοβουλίου ότι η βιομηχανία καπνού δεν έχει καμία επιρροή στις αποφάσεις του προσωπικού της Γενικής Διεύθυνσης (ΓΔ) Υγείας και Προστασίας των Καταναλωτών. Η πολιτική κατά τη διάρκεια των περασμένων ετών δείχνει έντονα τη δέσμευση της Επιτροπής στο θέμα αυτό. Ο έλεγχος της κατανάλωσης του καπνού είχε προτεραιότητα στον τομέα της δημόσιαςγείας και το νέο σχέδιο οδηγίας σημείωσε ραγδαία πρόοδο στο Συμβούλιο και το Κοινοβούλιο.

4.-5. Το προσωπικό κατανέμεται με βάση τις προτεραιότητες που καθορίζονται στο πρόγραμμα εργασίας της Επιτροπής και σύμφωνα με τους πόρους που εγκρίνονται από την αρμόδια επί του προϋπολογισμού αρχή. Η Επιτροπή ζήτησε από την αρμόδια επί του προϋπολογισμού αρχή την γενική ενίσχυση του προσωπικού για την αντιμετώπιση των προτεραιοτήτων της, μία από τις οποίες είναι η ΓΔ Υγείας και Προστασίας των Καταναλωτών.

Το προσωπικό που ασχολείται με το πρόγραμμα κατά του καρκίνου είναι προς στιγμή, εκτός από τον προϊστάμενο και τον αναπληρωτή του προϊσταμένου, 1 Απάλληλος, 1 Βπάλληλος (εν μέρει), 1 αποσπασμένος εθνικός εμπειρογνώμονας (εν μέρει). Αυτό δεν σημαίνει ότι έχουν πραγματοποιηθεί περικοπές από την έναρξη του προγράμματος κατά του καρκίνου, αλλά πρέπει να ληφθείπόψη ότι αυτό το επίπεδο προσωπικού δεν είναι ασυνήθιστο για ένα πρόγραμμα τέτοιου είδους και ωριμότητας. Επίσης η εν λόγω μονάδα διαχειρίζεται και άλλα προγράμματα για τη δημόσιαγεία όπως είναι το πρόγραμμα κατά των ναρκωτικών. Καθώς αναλαμβάνονται νέες δραστηριότητες, ο αριθμός του προσωπικού πρέπει αναγκαστικά να αναπροσαρμόζεται για να αντανακλά τις εξελίξεις αυτές. Η βιομηχανία καπνού δεν έχει επηρεάσει την κατανομή του προσωπικού.

6. Ο προσδιορισμός του προσωπικού για τον έλεγχο της κατανάλωσης καπνού εξαρτάται από τα γενικά όρια προσωπικού και από τις ανταγωνιστικές προτεραιότητες. Ο αγώνας κατά της κατανάλωσης του καπνού θα συνεχίσει να κατέχειψηλή θέση στην ημερήσια διάταξη και συνεπώς στις απαιτήσεις προσωπικού. Η Επιτροπή ελπίζει να έχει τηνποστήριξη του Κοινοβουλίου σχετικά με αυτό. Ο έλεγχος της κατανάλωσης καπνού θα εξακολουθήσει πάντως να έχει προτεραιότητα για την Επιτροπή η οποία θα συνεχίσει να φροντίζει ώστε να της χορηγούνται οι αναγκαίοι πόροι για την εφαρμογή των πολιτικών μας στον τομέα αυτόν.